cyanic-selkie/wikianc huggingface dataset:
গে পানশালা
সংগীত
সংগীত যার সাথে ডিজে গানগুলো মিশে গেছে এবং গে পানশালায় তা অহরহ বাজানো হয়। সাধারণত গে পানশালায় পপ, নৃত্য, কনটেম্পোরারী আরএন্ডবি, হাউস, ট্রান্স, এবং টেকনো বিষয়গুলোই সংগীতের মধ্যে অনুষ্ঠিত হয়। বৃহত্তর উত্তর আমেরিকা ও অস্ট্রেলীয়ার শহরে এক বা একাধিক গে পানশালায় দেশীয় সংগীত বাজাতে দেখা যায়।
বক্স গাছের মথ
বক্স গাছের মথ (Cydalima perspectalis) (The Box Tree Moth) হল ক্রামবিদা গোত্রের একটি মথ প্রজাতি। এটি পূর্ব এশিয়ার (জাপান, চীন, তাইওয়ান, কোরিয়া, রাশিয়ার দূর প্রাচ্য, এবং ভারত) একটি স্থানীয় প্রজাতি। এটি ইউরোপের একটি ইনট্রোডিউসড বা প্রবর্তিত প্রজাতি যা ২০০৬ সালে জার্মানিতে, এবং পরবর্তীতে ২০০৭ সালে সুইজারল্যান্ড ও নেদারল্যান্ডে, ২০০৯ সালে ফ্রান্স, গ্রেট ব্রিটেন, ও অস্ট্রিয়াতে প্রথমবারের মতো নথিভুক্ত করা হয়।    ২০০৯ সালে এই বক্স গাছের মথকে হাঙ্গেরি, রোমানিয়া, ও তুরস্ক থেকে প্রথমবারের মতো উল্লেখ করা হয়। স্লোভাকিয়া, বেলজিয়াম  আর ক্রোয়েশিয়াতেও একে পাওয়া গেছে বলে জানা যায়। ২০১৪ সালের অলিম্পিকের প্রস্তুতিকালে ২০১২ সালে বক্সুস সেপমেরভিরেন্স গাছের মাধ্যমে ইতালি থেকে এই মথটি সচিতে চলে আসে এবং এর পরের বছর থেকেই বুক্সুস কলকিকা গাছকে প্রচুর পরিমাণে পত্রশূন্য করতে থাকে।
জননীতি
থাম্ব|জিডিপি, 2008 অনুসারে সামরিক ব্যয়ের মানচিত্র সাধারণত জননীতি বলতে জনকল্যাণ ও জনগণের সেবা নিশ্চিত করে এমন কতিপয় নিয়ম নীতি বুঝায় যা সরকার কর্তৃক গৃহীত হয়। অর্থাৎ জননীতি হচ্ছে সরকার কর্তৃক প্রণীত এমন কিছু সিদ্ধান্ত যা জনগণের বৃহৎ কল্যাণের জন্য প্রণয়ন করা হয় এবং সামাজিক সমস্যা সমাধানে ভূমিকা পালন করে থাকে। জননীতি হচ্ছে সেটাই যা সরকার করতে চায় বা চায় না। সমস্ত সমাজের মাঝে মূল্যের কর্তৃত্বপূর্ণ বরাদ্দই হলো জননীতি।
বিস্তারিত তথ্য
বর্তমান বিশ্বের আধুনিক প্রাপ্তসমূহ জন-কল্যাণমূলক রাষ্ট্র। আর তাই রাষ্টীয় গঠন ও ক্ষমতাকে টিকিয়ে রাখার জন্য এবং জনকল্যাণের উদ্দেশ্যে বিভিন্ন নীতি গ্রহণ করা হয়। এ নীতি হচ্ছে সুপরিকল্পিত ও ন্যায়সঙ্গত কিছু পরিকল্পনা। আর এই নীতিগুলোকেই বলা হয় জননীতি। সরকার কোন কোন নীতিগ্রহণ বা অনুসরণ করে থাকে শুধু মাত্র তাই জননীতির আলোচ্য বিষয় নিয় বরং সরকার কেন এসব নীতি গ্রহণ করে থাকে। তাও জননীতি আলোচনা করে। জননীতি যুক্তিসম্পন্ন পরিকল্পনা বিভিন্ন দল বা গোষ্ঠীর দ্বন্দ্ব, এলিটের পছন্দ, নিয়মতান্ত্রিক শক্তি, রাজনৈতিক প্রক্রিয়া এবং প্রশাসনিক প্রভাবেরই সমষ্টি। সরকার একটি সমাজকে সংগঠিত করে অন্যান্য সমাজের সমস্যা সমূহকে বিবেচনায় রাখে। এছাড়া সমাজের সকল স্থরের জনগনের মধ্যে সকল প্রকারের সেবা ও সুবিধা বণ্টন করে। এজন্য সরকার জনগনের কাছ থেকে অর্থ সংগ্রহ করে। তবে অধিকাংশ ক্ষেত্রেই এই অর্থ কর আরোপের মাধ্যমে করা হয়। আর সরকার এসব কিছুইল জননীতি আচরণকে নিয়ন্ত্রণ, আমলাতন্ত্রকে সুসংগঠিত করে এবং সমাজের সকল স্তরের জনগনের মধ্যে সকল প্রকারের সেবা ও সুবিধা বণ্টন করে। এজন্য সরকার জনগনের কাছ থেকে অর্থ সংগ্রহ করে।
তবে অধিকাংশ ক্ষেত্রে এই অর্থ কর আরোপের মাধ্যমে করা হয়। আর সরিকার এসব কিছু জননীতি নির্ধারণ এবং বাস্তবায়নের মাধ্যমে করে থাকে। এভাবেই জননীতি আচরণকে নিয়ন্ত্রণ, আমলাতন্ত্রকে সুসংগঠিত করে এবং সমাজের সকল স্তরে সুযোগ-সুবিধা বণ্টন করে। সরকারের এ নীতি প্রনয়ণ ও বাস্তবানের উপর ভিত্তি করেই রাষ্ট্র তথা জনগনের সার্বিক কল্যাণ বিনীত হয়। জননীতি যেহেতু সমাজের বিরাজমান সমস্যার উপর ভিত্তি করে রচিত হয় এবং রাজনীতি বিজ্ঞান সমাজের বিদ্যমান ঘটনাবলী নিয়ে বিশ্লেষণ করে। সেহেতু রাজনীতি বিজ্ঞানের ছাত্র হিসেবে জননীতি বা সরকারী নীতি অধ্যয়নের গুরুত্ব অপরিসীম। তাই সরকারী নীতি বা জননীতির পরিধি ওগুরুত্ব সম্পর্কে জানার আগে আমাদেএ জানতে হবে জননীতি বা সরকারী নীতি বিস্তার এবং জননীতির আলোচ্য বিষয়গগুলো কি? এগুলো নিম্নে বিস্তারিত আলোচনা করা হলো-
জননীতির বৈশিষ্ট্য
সরকারী নীতির পরিধিঃ জননীতির পরিধি অত্যন্ত ব্যাপক ও বিস্তৃত। সরকারী নীতিতে কি কি অন্তর্ভুক্ত হয় সেটা নয় বরং কি কি অন্তর্ভুক্ত নয় সেটাই মূল বিষয়। নিম্নে সরকারী নীতির পরিধি পর্যায় ক্রমিকভাবে আলোচিত হলঃ
১) লক্ষ্য নির্ধারণে লক্ষ্য স্থির করা দিক নির্দেশনাঃ
বর্তমান জনকল্যাণমূখী রাষ্ট্রের সরকারকে আর্থ-সামাজিক রাজনৈতিক উন্নয়নের জন্য বিভিন্ন কাজ সম্পন্ন করতে হয়। এ সকল কর্মকান্ড কীভাবে করবে, কখন করলে সুবিধা হয়, কি করা উচিত বা অনুচিত ইত্যাদি বিষয়ে একটি লক্ষ্য নির্ণয় করা হয়। সরকারী নীতি এই সকল বিষয়ের উপর দিক নির্দেশনা দিয়ে থাকে।
২) সঠিক সিদ্ধান্ত গ্রহণঃ
যে কোন বিষয়ে লক্ষ্য স্থির করতে হলে তার একটি সিদ্ধান্ত গ্রহণ করতে হয়। সরকারী নীতির ক্ষেত্রে সিদ্ধান্ত গ্রহণ একান্ত প্রয়োজন। কারণ, সিদ্ধান্ত গ্রহণ হলো অনেকগুলো বিকল্পের মধ্য থেকে একটি সঠিক ও বাস্তব সম্মত বিষয় নির্ধারণ। জননীতি সব সময় এ ধরনের বিষয়ের উপর জোর দিয়ে থাকে।
সরকার বাস্তবে যা করছেন তাই সরকারী নীতির বাস্তবায়ন। সরকার দেশে বিরাজমান ব্যবস্থার প্রেক্ষিতে বিভিন্ন নীতি গ্রহণ করেন। কিন্তু বাস্তবে তার ত্রুটি দেয়া দিলে ঐ নীতি বাস্তবতা বিবর্জিত বলে ধরা পূর্বে তাকে সরকারী নীতি বলা যাবে না। সরকারি নীতিই সরকারের বাস্তবায়ন অভিব্যক্তি।
৪) ইতিবাচক ও নেতিবাচকঃ সরকারের নীতি ইতিবাচক ও নেতিবাচক উভয়ই হতে পারে। কারণ সরকারের সকল নীতিই রাষ্টের কল্যাণে কাজ করতে সক্ষম হয় না। তবে তা সরকারি নীতির এখতিয়ার বহির্ভূত নয়।
যেমনঃ খাদ্য নীতি, সরকার নির্দিষ্ট পরিমাণ ধান সংগ্রহ করার লক্ষ্য স্থির করলেন কিন্তু প্রাকৃতিক দূর্যোগের কারণে লক্ষ্যমাত্রা অর্জন ব্যাহত হতে পারে। ইহা সরকারী নীতির নেতিবাচক দিক।
৫) তথ্যঃ
একটি প্রকৃত ঘটনাকেই কেন্দ্র করে নীতি প্রণীত হয়। কারণ নীতি নির্ধারণে কতগুলো তথ্যের প্রয়োজন। সে জন্য প্রকৃত ঘটনা নয় বরং প্রকৃত তথ্যের উপর ভিত্তি করেই নীতি প্রনয়ণ করা হয়। যা সংগঠনের কার্যকারিতাকে নির্ভর যোগ্যতা প্রদান করে ।
৬) নমনীয়তাঃ সরকারী নমনীয় হওয়া উচিত যাতে প্রয়োজনের অনুযায়ী পরিবর্তন করা যায়। নীতি প্রণেতাদেরকে স্থায়ীত্বের কথা বিবেচনা করে নীতি নির্ধারণ করতে হবে। নীতির স্থায়িত্বের খুবই প্রয়োজন। দ্রুত পরিবর্তনশীল নীতি সংগঠনের স্থায়িত্বের পক্ষে অন্তরায়। তাই নমনীয়তা জননীতির বিষয়বস্তু।
৭) সফলতাঃ লক্ষ্যহীন নীতি কখনো সাফল্যের দিকে অগ্রসর হতে পারে না। যে নীতি সফলতা অর্জন করতে পারে না মূলত সে ধরনের নীতির কোন প্রয়োজন নেই। যে কোন দেশে সরকারী নীতি সাফল্য লাভ করতে পারে যদি সরকার সে ধরনের লক্ষ্য নিয়ে অগ্রসর হয় যে তাকে সাফল্য লাভ করতে হবে এবং সেভাবে যদি নীতি বাস্তবায়ন করা হয়।
ক) policy Demand:
কোন সমস্যার উপর সরকারের পদক্ষেপ নেয়ার দাবি। যেমন সরকারী কর্মচারীদের বেতন বৃদ্ধির দাবি বিবেচনা কল্পে বেতন ও মঞ্জুরি কমিশন গঠন।
খ) Policy Decision:
সরকার কোন ব্যাপারে সিদ্ধান্ত বা কার্যক্রম কীভাবে নেবেন তার আইন ভিত্তিক বর্ণনা বা সিদ্ধান্ত।
গ) Policy Statement:
নীতি বিষয়ক সিদ্ধান্ত অনেক সময় statement আকার প্রকাশিত হয়। যেমনঃ কমিটি বা মন্ত্রীপরিষদের সিদ্ধান্ত ছাড়াই এ ধরনের বিশ্বের অনুদান দেয়া হয়।
ঘ) Policy out put:
যে কথা বলা হয়েছে তা সঠিকভাবে পালন করা হয়েছে কিনা, তত্ত্বীয় ও ব্যবহারিক ক্ষেত্রে মিল আছে কিনা তা যাচাই করা। যেমনঃ প্রাথমিক বিদ্যালয়ে বিনামূল্যে বই বিতরণ হয়েছে কিনা তা যাচাই করা।
ঙ) Policy Out come: ইহা Policy out put এর একটি consequence যেমনঃ বিনামূল্যে বই সরবরাহের সাথে শিক্ষার হার বাড়ছে কি না দেখা।
চ) Policy analysis and policy advocacy ইহা হল কি করা উচিৎ এবং নীতি গ্রহণের ফলাফল কি তা যাচাই করা।
পরিশেষে বলা যায় যে, জননীতির পরিধিত্ব বা বিষয়বস্তু ব্যাপক ও বিস্তৃত। কারণ, কল্যাণ মূলক নীতিমালা উদ্ভবের ফলে সরকারের কর্মকান্ডের ক্রমশ বৃদ্ধির হয়েছে। ফলে সরকারকে নতুন নতুন নীতিগ্রহণ করতে হয়। তাই সরকারী নীতির সীমা বা পরিধি নির্ণয় করা কঠিন ব্যাপার। তাই বলা যায় যে, যেহেতু এর পরিধি বা বিষয়বস্তু ব্যাপক এবং সরকারের গৃহীত সকল সিদ্ধান্তের সাথেই তা জড়িত তাই এটা একটা বহুবিষয়ক ব্যাপার।
জননীতির গুরুত্ব
যে কোন দেশের সকল কার্যকারিতা নির্ভর করে, সমন্বিত প্রচেষ্টার উপর। সুষ্ঠু নীতি ব্যবহারের ফলে সমন্বয়ের কার্যকারিতা বৃদ্ধি পায়। একটি দেশ তার লক্ষ্যে উপনীত হওয়ার কাজে নীতিসমূহ গুরুত্বপূর্ণ ভূমিকা পালন করে। নীতি সাধারণত সকলের সিদ্ধান্তের দ্বারা তৈরী করা হয়। নীতিকে স্থায়ীভাবে প্রতিষ্ঠিত করার নিমিত্তে নির্বাহী গন এর নিয়ন্ত্রণে নিজের হাতে রাখে যাতে পুনঃপুন সংগঠিত ঘটনাকে সুষ্ঠুভাবে ব্যবহার করা যায়। প্রশাসনিক ব্যবস্থাপনার ক্ষেত্রে নিম্নোক্ত কারণ গুলোর জন্য সরকারী নীতি গুরুত্বপূর্ণ।
সামাজিক ক্রিয়াকর্ম সম্বন্ধে ধারণা লাভ
Public policy marking necessary became a local social activities.
২) নীতি নির্ধারণ ও বাস্তবায়নঃ
সরকারী কিংবা বেসরকারি নীতি সকলের আলোচনার পর গৃহীত হয়। তাই প্রত্যেক ক্ষেত্রে এর গুরুত্ব অপরিসীম। কারণে এখানে শুধু নীতি নির্ধারণ করলে চলবে না সাথে তা বাস্তবায়ন করতে হবে.
৩) নীতির কাঠামোঃ
সরকারের নীতিমালা সম্পর্কে জানা
একটি সমাজের জন্য সরকার কি কি নীতিমালা গ্রহণ করেছে। এসব নীতিমালার উদ্দেশ্য কি। এসব নীতিমালা থেকে জনগন কতটুকু উপকৃত হবে তা জননীতির মাধ্যমে জানা যায়। আবার এসব নীতিমালার গুরুত্ব অনুধাবন করে কল্যাণমূলক নীতিগুলোকে গ্রহণ করা সকলেরই দায়িত্ব। কারণ, জনগনের সহায়তায় বা শহযোগীতায় জননীতি বাস্তবায়ন হতে পারে। তাই জননীতি সম্পর্কে যদি জ্ঞান না থাকে তবে কল্যাণমূলক নীতিগুলোকে পৃষ্ঠপোষকতা দেয়া সম্ভব হবে না। আবার অনেক নীতির মূল-আন্তির সমালোচনাও করা যাবে না। এ প্রসঙ্গে আনিসুজ্জামান বলেন যে, “সরকারী নীতির গুরুত্ব এত বেশি যে এক কথায় জন্ম থেকে মৃত্যু পর্যন্ত সরকারী নীতিমালা নিয়মকানুন কর্মকান্ড আমাদেরকে ঘিরে রেখেছে।
বিভিন্ন সেক্টরগত নীতি সম্পর্কে ধারণা
রাজনীতি বিজ্ঞানের ছাত্র হিসেবে জননীতি অধ্যয়নের মাধ্যমে বিভিন্ন সেক্টরগত এর নীতি সম্পর্কে জ্ঞান থাকা আবশ্যক এবং জানা যায় বিস্তারিত। যেমনঃ
ক) শিক্ষানীতিঃ জননীতির মাধ্যমে সরকারের শিক্ষারত প্রত্যাশা এবং ব্যয় ও প্রচেষ্টা সম্পর্কে সম্যক ধারণা লাভ করা যায়।
খ) স্বাস্থ্যনীতিঃ স্বাস্থ্যই সম্পদ। সবার জন্য স্বাস্থ্য। প্রত্যেক কল্যাণমূলক রাষ্ট্রেই কামনা করে এবং এজন্য সরকার তার স্বাস্থ্য নীতি ঘোষণা করে থাকে।
গ) কৃষিনীতিঃ
এর মাধ্যমে কৃষি সামগ্রির দাম ও কৃষি ক্ষেত্রে স্বনির্ভর হতে সরকারের মনোভাব সম্পর্কে বিস্তারিত জানা যায়।
ঘ) শিল্পনীতিঃ বিরাষ্ট্রীয়করণ নীতি শিল্পক্ষেত্রে গতিশীলতার সাক্ষ্য বহন করে। একটি দেশের উন্নয়ন সে দেশের শিল্প উন্নয়নের উপর নির্ভরশীল। তাই নীতি সম্পর্কে ধারণা থাকা আবশ্যক।
৬) অংশগ্রহণঃ একটি দেশে সরকার বহুবিধ সমস্যার সমাধান থাকে। এই কর্মকান্ডে জনগন তাদের মতামত এর জন্য শহযোগীতার মাধ্যমে অংশগ্রহণ করতে পারে। যদি জনগণের নীতিমালা সম্পর্কে জ্ঞান থাকে। রাজনীতি বিজ্ঞাননে অংশ গ্রহণ এর বিভিন্ন আলোচ্য বিষয় এর মধ্যে জননীতির সম্পর্কে ধারণা লাভ করা যায়। এবং বিভিন্ন সামাজিক, রাজনৈতিক ও অর্থনৈতিক নীতি সম্পর্কে মতামত ব্যক্ত করা যায়। এতে সরকারেরও শহযোগীতা হয়।
৭) জনমত গঠনঃ জননীতি সম্পর্কে জ্ঞান থাকলে সমাজের বিভিন্ন শ্রেনীর লোকদের এর গুরুত্ব সম্পর্কে জ্ঞান দিয়ে জনমত গঠন করা সম্ভব হয়। আর এর জনমত যে দিকে থাকে। সাধারণত তার অনুকূলেই জননীতি নির্ধারণ করা হয়। তাই জনমতমূখী কর্মসূচি প্রনয়ণের মাধ্যমে সরকারকে বাধ্য করার জন্য জননীতি অধ্যায়নের গুরুত্ব অপরিসীম।
৮) কোন নীতিকে গ্রহণ করা হবেঃ একটি সমস্যা সমাধানে অনেকগুলো পথ থাকতে পারে। তার মধ্যে কোন পথটি অনুসরণ করা হবে বা কোন নীতিটা অধিক কার্যকর ইত্যাদির জন্য পর্যাপ্ত পরিমান তথ্যের প্রয়োজন হয়। আর এসব তথ্যাদি বিচার বিশ্লেষণের মাধ্যমে জননীতি নির্ধারণ করতে হয়। তাই জননীতি সম্পর্কে জ্ঞান থাকলে নীতি বাস্তবায়নের মাধ্যমে নির্দিষ্ট লক্ষ্যে পৌঁছা যায়।
৯) নীতি বিশ্লেষণ সম্পর্কে জ্ঞান লাভঃ নীতি বিশ্লেষণ নীতি প্রণয়নের কারণ ও তার প্রভাব সম্পর্কে ধারণা প্রদান করে। অর্থাৎ নীতি বিশ্লেষণের মাধ্যমে আমরা জানতে পারি সরকার কেন, কখন, কীভাবে নীতি প্রনয়ণ করলে তার প্রকৃত রহস্য ও তথ্য আর তা জননীতির মাধ্যমেই জানা সম্ভব।
১০) বৈজ্ঞানিক কারণঃ
বাস্তবিকই সরকারী নীতি অধ্যয়ন করা হয় বৈজ্ঞানিক কারণে। একটা সমাজের বাস্তব চিত্র তুলে ধরতে হলে সরকারের নীতিটা হওয়া চাই বাস্তব সম্মত বা বিজ্ঞান সম্মত। তাই আধুনিক সমাজের অবস্থা সম্পর্কে জানতে হলে সরকারী নীতি সম্পর্কে জানতে হবে।
১২) জনসংখ্যার সুষ্ঠু ব্যবহারঃ জনসংখ্যা সুষ্ঠু ব্যবহারের জন্য প্রতিটি সরকার বিভিন্ন নীতিমালার প্রনয়ণ করে। তাই বর্তমানে কি উন্নত উন্নয়নশীল প্রতিটি দেশেই মানব সম্পদের উন্নয়নের উপর অধিক গুরুত্বারুপ করা হয়েছে।
১৩) সময়ের প্রতি দায়িত্বশীলঃ জননীতি প্রশাসকদের নির্দিষ্ট সময়ের মধ্যে কার্য সম্পন্ন করতে অনুপ্রাণিত করে সময় সচেতন করে তোলে। যে ক্ষেত্রে একই সমস্যা পুনঃ পুনঃ দেখা দেয়া, সেক্ষেত্রে প্রত্যেকে সময় নতুন করে সিদ্ধান্ত গ্রহণ করতে হয় না। ফলে, কর্মচারীদের একই প্রশ্ন উত্তরদানের জন্য ব্যবস্থাপককে বিরক্ত না করে সময়ক্ষেপণ করতে হয় না।
১৪) সামঞ্জস্য বিধানঃ সরকারী নীতিসমূহ বিভিন্ন কাজের মধ্যে সামঞ্জস্য বিধানে যথেষ্ট সহায়তা করে থাকে। প্রতিটি কর্মচারী যদি প্রতিষ্ঠানের নীতিসমূহ সম্বন্ধে অকাত থাকে তাহলে উক্ত প্রতিষ্ঠানের বিভিন্ন কাজের মধ্যে সামঞ্জস্য সাধনে সুবিধাজনক হয়।
১৬) নির্ভরশীল চলকঃ জননীতি অধ্যয়নের ফলে কতিপয় নির্ভরশীল চলক সম্পর্কে জ্ঞান লাভ করা যায়। যা অর্থ-সামাজিক অবসর অবস্থান জানতে সাহায্য করে। সমাজের মধ্যে রাজতান্ত্রিক অবস্থার ধরন এবং তার সাথে অন্যান্য অবস্থার সম্পর্কে জানার জন্য জননীতি অধ্যয়ন করা হয়।
১৭) অ-নির্ভরশীল চলকঃ একটি সমাজে কেবল নির্ভরশীল চলকই থাকে না পাশাপাশি অ-নির্ভরশীল চলকও থাকে। এ অ-নির্ভরশীল চলক সম্পর্কে ধারণা জন্য জননীতি অধ্যয়ন প্রয়োজন।
১৮) দেশে বিরাজমান বিভিন্ন সমস্যা সম্পর্কে ধারণাঃ জননীতি অধ্যয়ন আমাদেরকে দেশের সাম্প্রতিক কালের এবং সুদূর অতীতের বিরাজমান বিভিন্ন সমস্যা সম্পর্কে জ্ঞান দান করে। ফলে এই সমস্যার সমাধানের জন্য নতুন জননীতি গ্রহণের প্রয়োজনীয়তা দেখা দেয়। জননীতি অধ্যয়ন করলেই এই সমস্যার জন্য কোন ধরনের জননীতি বাস্তবায়ন করতে হবে তা জানা যায়।
১৯) মানব সম্পদ উন্নয়নঃ জনসংখ্যা সমস্যাকে মানব সম্পদে রূপান্তরিত করার জন্য জননীতি সম্পর্কে জ্ঞান থাকা প্রয়োজন। কারণ, সঠিক জননীতির ফলেই মানব সম্পদের উন্নয়ন করা যায়।
২০) অধিকার সম্পর্কে সচেতনঃ নাগরিকগণ তাদের অধিকার সম্পর্কে হতে পারে জননীতি অধ্যয়নের মাধ্যমে। যেমনঃ বসবাসের অধিকার, নিরাপত্তার অধিকার, মত প্রকাশের অধিকার ইত্যাদি।
২১) অন্যান্য কারণঃ উপরে উল্লেখিত বিষয়গুলো ছাড়াও জননীতি অধ্যয়নের আরও অনেক ধারণা রয়েছে। তা নিম্নে দেয়া হলো-
১) আইন শৃঙ্খলা রক্ষার জন্য কোন নীতি গ্রহণ করা হয় কোনটি গ্রহণ করা হয় না তা রাজনীতির মাধ্যমে জানা সম্ভব।
২) সরকারের আর্থিক নীতি (মুদ্রা নীতি, রাজস্ব নীতি) সম্পর্কে জ্ঞান লাভের জন্য জননীতি অধ্যয়ন করা প্রয়োজন।
৪) সরকারের আয়-ব্যয় সংক্রান্ত নীতিমালার জননীতির আলোচনার বিষয় বস্তু। একজন রাজনীতি বিজ্ঞানের ছাত্র হিসেবে এসব জানা প্রয়োজন।
৫) জাতীয় প্রতিরক্ষা নিয়েও জননীতি আলোচনা করে।
৬) প্রাকৃতিক সম্পদের ব্যবহার ও পরিবেশ নীতি সম্পর্কে জননীতি থেকে জ্ঞান লাভ করা যায়।
এতক্ষণের আলোচনা থেকে এ কথায় আসতে পারি যে, কোন দেশের বাস্তব অবস্থা সম্পর্কে জানতে হলে কিংবা কীভাবে সরকারী নীতি নির্ধারণ ও বাস্তবায়ন করা হয়। এই জন্যই জননীতি অধ্যয়নে গুরুত্ব অপরিসীম।
নজরপুর ইউনিয়ন
নজরপুর ইউনিয়ন বাংলাদেশের নরসিংদী জেলার সদর উপজেলার অন্তর্গত একটি ইউনিয়ন।
প্রশাসনিক এলাকা
গ্রাম এলাকা
শিক্ষা
শিক্ষার হার :  89%
শিক্ষা প্রতিষ্ঠান
ইউপি চেয়ারম্যান
সাবেক চেয়ারম্যানগনের তালিকা
নবী চেয়ারম্যান - আলীপুর
শাজাহান মিয়া - জামালিয়াকান্দী
জাহাঙ্গীর আলম বাচ্চু - ছগরিয়াপাড়া
জালালউদ্দিন সরকার - দড়িনবীপুর
ফকরুল ইসলাম বাদল সরকার - দড়িনবীপুর
বাকি চেয়ারম্যানগনের নাম জানা নেই
খান-এ-সবুর
খান-এ-সবুর (১৯০৮ – ১৯৮২) একজন বাংলাদেশি রাজনীতিবিদ ও আইনজীবী। তিনি আইয়ুব খান সরকারের সময় মন্ত্রী ছিলেন। ১৯৭১ সালে বাংলাদেশের স্বাধীনতা যুদ্ধে তিনি পাকিস্তান সমর্থন করেন। তিনি ১৯০৮ সালে বাগেরহাটে জন্মগ্রহণ করেন এবং ১৯৮২ সালে মৃত্যুবরণ করেন।
প্রথম জীবন
১৯০৮ সালের ১০ অক্টোবর খুলনায় জন্মগ্রহণ করেন, পিতা নজমুল হোসেন খান ছিলেন একজন বিশিষ্ট আইনজীবী। তিনি ১৯২৯ সালে খুলনা জেলা স্কুল থেকে প্রবেশিকা পরিক্ষা পাশ করেন। পরবর্তীতে ১৯৩১ সালে কলকাতা প্রেসিডেন্সি কলেজ থেকে ইন্টারমিডিয়েট এবং ১৯৩৩ সালে কলকাতা সিটি কলেজ থেকে স্নাতক ডিগ্রি লাভ করেন।
রাজনৈতিক জীবন
সবুর খান, রাজনৈতিক জীবন শুরু করেন ১৯৩৭ সালে কৃষক-প্রজা পার্টিতে যোগদানের মধ্য দিয়ে। ওই বছরই তিনি নিখিল ভারত মুসলিম লীগে যোগদান করেন এবং পরে ১৯৩৮ সালে বঙ্গীয় প্রাদেশিক মুসলিম লীগের যুগ্ম সম্পাদক নির্বাচিত হন। মুসলিম লীগ মনোনীত প্রার্থী হিসেবে তিনি খুলনা থেকে ১৯৪৬ সালে বঙ্গীয় আইনসভার সদস্য নির্বাচিত হন। তিনি পূর্ব পাকিস্তান মুসলিম লীগের প্রচার সম্পাদক ছিলেন। ১৯৪৮ সালে দেশ বিভাগের সময় খুলনা অঞ্চল কিছু অংশ প্রথমে ভারতের অন্তর্ভুক্ত করা হলেও পরে সবুর খানের আইনি লড়াইয়ের মাধ্যমে তা তৎকালীন পূর্ব পাকিস্তানের অন্তর্ভুক্ত হয়। সবুর খান ১৯৬২ সালে মৌলিক গণতন্ত্র ব্যবস্থায় পাকিস্তান জাতীয় পরিষদের সদস্য নির্বাচিত হন এবং আইয়ুব খানের কেন্দ্রীয় মন্ত্রিসভায় যোগাযোগ মন্ত্রীর দায়িত্ব লাভ করেন। বঙ্গবন্ধু শেখ মুজিবুর রহমানের নেতৃত্বে পরিচালিত ছয়দফা কর্মসূচি তথা পূর্ব বাংলার স্বাধিকার ও বাঙালি জাতীয়তাবাদী আন্দোলনের সরাসরি বিরোধিতা করেন সবুর খান। তিনি ১৯৭১ সালে বাংলাদেশের স্বাধীনতা যুদ্ধের বিপক্ষে প্রচারাভিযান চালান।
বাংলাদেশের মুক্তিযুদ্ধে ভুমিকা
২রা মে, ১৯৭১ সালে শান্তি কমিটির উদ্যোগে খুলনায় এক সভায় সবুর খান বলেন, “কতিপয় ব্যক্তি ব্যতীত 'বাঙালি জাতীয়তাবাদ' পাকিস্তানিরা প্রত্যাখ্যান করেছে। এটা কোনো মতবাদই নয়। বহু ত্যাগ ও রক্তের বিনিময়ে পাকিস্তানের জন্ম হয়েছে। পাকিস্তানকে আমরা ধ্বংস হতে দিতে পারি না। আমরা সবাই পাকিস্তানি জাতীয়তাবাদের পক্ষে। জীবন দিয়ে হলেও আমরা পাকিস্তানকে রক্ষা করবো”।
৬ই অক্টোবর, ১৯৭১ সালে, খান আবদুস সবুর খানের বাসায় কাইয়ুম মুসলিম লীগের কর্মী সমাবেশ অনুষ্ঠিত হয়। সমাবেশে মুসলিম লীগ (কাইয়ুম) প্রধান কাইয়ুম খান বলেন, “রাষ্ট্রভাষা আন্দোলনের মাধ্যমে ভারতীয় প্ররোচনায় ইসলামের বদলে ভাষাকেই রাষ্ট্রের মূল ভিত্তি বলে প্রচার শুরু করা হয়। ভাষাভিত্তিক শ্লোগানের মূল উদ্দেশ্যই ছিলো পাকিস্তানের ধ্বংস করা”।
৭ই জুন, ১৯৭১ সালে মুসলিম লীগ নেতা খান এ. সবুর ঢাকায় এক বিবৃতিতে শিক্ষা প্রতিষ্ঠান শুরুর আগে পাকিস্তানি পতাকা ও সঙ্গীত পরিবেশনের দাবি করেন।
২১শে মে, ১৯৭১ সালে খুলনায় প্রাক্তন কেন্দ্রীয় মন্ত্রী খান এ.সবুর, প্রাক্তন প্রাদেশিক মন্ত্রী এস.এম. আমজাদ হোসেন ও প্রাক্তন জাতীয় পরিষদ সদস্য এ.কে.এম. ইউসুফ এক যৌথ বিবৃতিতে বলেন, “আমাদের সেনাবাহিনী আওয়ামী লীগের জাতীয় সংহতি বিরোধী কার্যকলাপ ব্যর্থ করে দিয়েছে। আমরা রাষ্ট্রদ্রোহীদের নির্মূলের কাজে নিয়োজিত পাকিস্তানি সেনাবাহিনীকে সহযোগিতা করার জন্য প্রদেশের জনসাধারণের প্রতি আহ্বান জানাই”।
স্বাধীনতা পরবর্তী অধ্যায়
পাকিস্তানি দখলদার বাহিনীকে সহযোগিতা করার অপরাধে স্বাধীনতার পর ১৯৭২ সালে দালাল আইনে তিনি গ্রেফতার হন এবং যাবজ্জীবন সাজাপ্রাপ্ত হন। বঙ্গবন্ধুর সরকার কর্তৃক সাধারণ ক্ষমা ঘোষণার ফলে তিনি মুক্তি পান। সবুর খান ১৯৭৬ সালে মুসলিম লীগকে পুনরুজ্জীবিত করেন এবং দলের সভাপতি নির্বাচিত হন। ১৯৭৯ সালে অনুষ্ঠিত সাধারণ নির্বাচনে খুলনার তিনটি আসন থেকে তিনি জাতীয় সংসদ সদস্য এবং মুসলিম লীগ সংসদীয় দলের নেতা নির্বাচিত হন। ১৯৮২ সালের ২৫ জানুয়ারি তিনি মৃত্যুবরণ করেন। চিরকুমার সবুর খান মৃত্যুর পূর্বে একটি কল্যাণ ট্রাস্ট গঠন করে তার স্থাবর ও অস্থাবর সম্পত্তি দান করে যান।
ওরায়ন (মহাকাশযান)
ওরায়ন (আনুষ্ঠানিকভাবে ওরায়ন মাল্টি-পারপাস ক্রু ভেহিকেল বা ওরিয়ন এমপিসিভি) হল নাসার মানব মহাশূন্য যাত্রার কর্মসূচীগুলির আংশিক পুনর্ব্যবহারযোগ্য মহাকাশযানসমূহের একটি শ্রেণি। মহাকাশযানটিতে একটি ক্রু মডিউল (সিএম) রয়েছে, যা লকহিড মার্টিন ও ইউরোপীয় পরিষেবা মডিউল (ইএসএম) কর্তৃক নকশাকৃত এবং এয়ারবাস ডিফেন্স অ্যান্ড স্পেস দ্বারা নির্মিত। ওরায়ন পৃথিবী নিম্ন কক্ষপথের বাইরে ছয়জন নভোচারীকে বহন করতে সক্ষম এবং ২১ দিনের অবকাশহীন যাত্রা করতে পারে ও ছয় মাস পর্যন্ত ডকিং অবস্থায় থাকতে পারে। এতে সৌর প্যানেল, একটি স্বয়ংক্রিয় ডকিং ব্যবস্থা ও বোয়িং ৭৮৭ ড্রিমলাইনারে ব্যবহৃত কাচের ককপিট ইন্টারফেস রয়েছে।
বাংলাদেশ উন্নয়ন ফোরাম
বাংলাদেশ উন্নয়ন ফোরাম হলো বাংলাদেশের সরকার এবং দাতা সংস্থাগুলোর মধ্যে সংঘটিত হওয়া একটি দ্বি-বার্ষিক সম্মেলন, যা ২০০৫ সাল পর্যন্ত বার্ষিক ছিল। এটি বাংলাদেশের অর্থমন্ত্রীর অনুমতিপ্রাপ্ত একটি আমন্ত্রণমূলক বৈঠক।
ইতিহাস
বাংলাদেশ উন্নয়ন ফোরামের প্রথম সভা ২০০২ সালে অনুষ্ঠিত হয়। এটি পারস্যে অনুষ্ঠিত এইড কনসোর্টিয়ামকে প্রতিস্থাপন করে।
২০১৮ সালের জানুয়ারিতে, ঢাকার প্যান প্যাসিফিক সোনারগাঁও এ দুই দিনব্যপি বাংলাদেশ উন্নয়ন ফোরামের সভা অনুষ্ঠিত হয়। বৈঠকে ওপেক ফান্ড ফর ইন্টারন্যাশনাল ডেভেলপমেন্ট, জাপানের পররাষ্ট্র মন্ত্রণালয়, এশীয় উন্নয়ন ব্যাংক এবং বিশ্ব ব্যাংক প্রতিনিধিত্ব করে।  বৈঠকে ৭০০ প্রতিনিধি উপস্থিত ছিলেন। বৈঠকটি উদ্বোধন করেন প্রধানমন্ত্রী শেখ হাসিনা ।
২০২০ সালের জানুয়ারিতে, বঙ্গবন্ধু আন্তর্জাতিক সম্মেলন কেন্দ্রে ফোরামের সভা অনুষ্ঠিত হয়।
ক্যালিফোর্নিয়া স্টেট রুট ১৮৮
রাস্তার বিবরণ
right|thumb|SR 188, পেছনে টেসেট স্টেট রুট ১৮৮ অথবা টেসেট রোড টেসেট, বাজা ক্যালিফোর্নিয়ার যুক্তরাষ্ট্র-মেক্সিকো সীমানায় শুরু হয়েছে। ২০০৮ সালে এই সীমানা পারাপার মোটামুটিভাবে বাজা ক্যালিফোর্নিয়া ও ক্যালিফোর্নিয়ার ট্রাফিকের শতকরা চার ভাগ নিয়ন্ত্রণ করে। রাস্তাটি উত্তরদিকে চলে গেছে এবং একটি বড় ব্যবসায়িক জেলা টেসেট ক্যালিফোর্নিয়ার মধ্যে দিয়ে চলে গেছে। এই সড়কটি থিং রোডের সাথে মিলিত হয়ে উত্তরপূর্ব দিকে ঘুরে জেলাটি ছেড়ে যায়। রাস্তাটি উত্তরপূর্ব দিকে চলতে থাকে, হামফ্রায়েস রোডের সাথে মিলিত হয়, যেখানকার আশেপাশের সব কিছু খুবই অনুন্নত। SR 188, SR 94 এর সাথে পোট্রেরো থেকে কাছে একটা জায়গায় মিলিত হয় এবং এখানেই এটি শেষ হয়েছে ও SR 94 এর ডানপাশের রাস্তার সাথে এক হয়ে গেছে।
পুরো রাস্তাটি ন্যাশনাল হাইওয়ে সিস্টেমের মধ্যে আছে, যা দেশের অর্থনীতি, প্রতিরক্ষা এবং গতিশীলতার জন্য গুরুত্বপূর্ণ রাস্তাসমূহের একটি নেটওয়ার্ক। ২০১৩ সালে, SR 188 বার্ষিক গড় ট্রাফিক(AADT) ছিল উত্তরপ্রান্তে ৫৬০০ এবং দক্ষিণপ্রান্তে ৫৯০০, যা পরবর্তীতে সড়কগুলোর মধ্যে সবচেয়ে বেশি AADT ছিল।
ইতিহাস
যখন SR 188 প্রথম চিহ্নিত করা হয়, সেই আসল বিন্যাসটি লেজিসলেটিভ র‍্যুট ৯৪ হিসেবে মনোনীত ছিল। ১৯৬৪ সালের সড়ক পুনরায় সড়ক নাম্বার নির্ধারণের সময় SR 188 অফিসিয়ালি ফলেন লীফ লেক থেকে রিচার্ডসন ক্যাম্পের নিকটাবর্তী রুট ৮৯ এর দক্ষিণ প্রান্ত হিসেবে ঘোষণা করা হয়। এটি ১৯৬৫ সালে বাদ দেওয়া হয়।
পোট্রেরো শহর থেকে টেসেট পর্যন্ত একটি রোড ১৯১৭ থেকেই ছিল। টেসেট সীমান্ত পারাপার উন্মুক্ত হয় ১৯৩২ সালে। ১৯৩৮ সালে, সানডিয়েগো কান্ট্রি বোর্ড অব সুপারভাইজরস সংক্ষিপ্ত এবং সমতলের সাথে আরো সমান করার জন্য নতুন করে রাস্তা নির্ধারণের প্রস্তাব দেয়, যদিও স্থানীয় অধিবাসী এবং ব্যবসায়ী যারা পুরাতন রাস্তা পছন্দ করতেন তারা বাঁধা দিয়েছিলেন। তারপর থেকে সেই টেসেট পর্যন্ত সেই রাস্তার পথ একই থাকে।
ভবিষ্যৎ
২০১৫ সালের মধ্যে নিরাপত্তা ব্যবস্থার উন্নতিকল্পে রোডটিকে একটি ট্রাক বাইপাসের সাথে দুইটি পোর্ট অব এন্ট্রির সাথে যুক্ত করার পরিকল্পনা করা হয়।
ইনয়ো কাউন্টি, ক্যালিফোর্নিয়া
ইনয়ো কাউন্টি হল মার্কিন যুক্তরাষ্ট্রের ক্যালিফোর্নিয়া রাজ্যের পূর্ব কেন্দ্রীয় অংশের একটি কাউন্টি, যা সিয়েরা নেভাদা ও নেভাদা রাজ্যের মধ্যে অবস্থিত। জনসংখ্যা ২০২০ সালের আদমশুমারিতে ১৯,০১৬ জন ছিল। কাউন্টির আসনটি হল ইন্ডিপেন্ডেন্স। ইনয়ো কাউন্টি সিয়েরা নেভাদার পূর্ব দিকে এবং সেন্ট্রাল ক্যালিফোর্নিয়ার ইয়োসেমাইট ন্যাশনাল পার্কের দক্ষিণ-পূর্বে অবস্থিত। এটিতে ওয়েন্স নদী উপত্যকা রয়েছে; এটি পশ্চিমে সিয়েরা নেভাদা এবং পূর্বে হোয়াইট মাউন্টেন ও ইনয়ো পর্বত দ্বারা সংলগ্ন। ১০,১৯২ বর্গ মাইল (২৬,৩৯৭ বর্গ কিমি) ক্ষেত্রফলের সঙ্গে সান বার্নার্ডিনো কাউন্টির পরে ইনয়ো কাউন্টি হল ক্যালিফোর্নিয়ার দ্বিতীয় বৃহত্তম কাউন্টি। কাউন্টি এলাকার প্রায় অর্ধেকই ডেথ ভ্যালি ন্যাশনাল পার্কের অন্তর্ভুক্ত। যাইহোক, প্রতি বর্গমাইল জনসংখ্যার ঘনত্ব ১.৮ জন, কাউন্টিটিতে ক্যালিফোর্নিয়ায় আলপাইন কাউন্টির পরে দ্বিতীয়-নিম্ন জনসংখ্যার ঘনত্বও রয়েছে।
মসজিদে নববী
মসজিদে নববী (المسجد النبوي) মুহাম্মাদ কর্তৃক প্রতিষ্ঠিত মসজিদ যা বর্তমান সৌদি আরবের মদিনায় অবস্থিত। গুরুত্বের দিক থেকে মসজিদুল হারামের পর মসজিদে নববীর স্থান। মুহাম্মদ হিজরত করে মদিনায় আসার পর এই মসজিদ নির্মিত হয়।
মুহাম্মাদের বাসগৃহের পাশে এই মসজিদ নির্মিত হয়েছিল। তিনি নিজে ব্যক্তিগতভাবে মসজিদের নির্মাণকাজে অংশ নিয়েছিলেন। সেসময় মসজিদ সম্মিলনস্থল, আদালত ও মাদ্রাসা হিসেবে ভূমিকা পালন করেছে। পরবর্তীকালের মুসলিম শাসকরা মসজিদ সম্প্রসারণ ও সৌন্দর্যবর্ধন করেছেন। ১৯০৯ খ্রিষ্টাব্দে আরব উপদ্বীপের মধ্যে এখানেই সর্বপ্রথম বৈদ্যুতিক বাতি জ্বালানো হয়। মসজিদ খাদেমুল হারামাইন শরিফাইনের নিয়ন্ত্রণে থাকে। মসজিদ ঐতিহ্যগতভাবে মদিনার কেন্দ্রস্থলে অবস্থিত। মসজিদে নববী অন্যতম গুরুত্বপূর্ণ ধর্মীয় স্থান বিধায় হজ্জের সময়ে আগত হাজিরা হজ্জের আগে বা পরে মদিনায় অবস্থান করেন।
উমাইয়া খলিফা প্রথম আল ওয়ালিদের শাসনামলে সম্প্রসারণের সময় মুহাম্মদ এবং প্রথম দুই খুলাফায়ে রাশেদিন আবু বকর ও উমরের সমাধি মসজিদের অংশ হয়। মসজিদের দক্ষিণপূর্বে অবস্থিত সবুজ গম্বুজ একটি স্থাপনা। এটি আয়িশার বাড়ি ছিল। এখানে মুহাম্মদ এবং তার পরবর্তী শাসক দুইজন সমাধি রয়েছে। ১২৭৯ খ্রিষ্টাব্দে কবরের উপর একটি কাঠের গম্বুজ নির্মিত হয়। এটি পরবর্তীতে ১৫শ শতাব্দীতে কয়েকবার এবং ১৮১৭ খ্রিষ্টাব্দে একবার পুনর্নির্মিত ও সৌন্দর্য‌বর্ধি‌ত করা হয়। বর্তমান গম্বুজটি ১৮১৭ খ্রিষ্টাব্দে উসমানীয় সুলতান দ্বিতীয় মাহমুদ কর্তৃক নির্মিত হয়। এবং ১৮৩৭ খ্রিষ্টাব্দে প্রথম সবুজ রং করা হয় ফলে এর নাম সবুজ গম্বুজ হয়েছে।
মুহাম্মদ ও রাশিদুন খিলাফত
হিজরতের পর মুহাম্মদ এই মসজিদ নির্মাণ করেন। তিনি একটি উটে চড়ে মসজিদের স্থানে আসেন। এই স্থানটি দুইজন বালকের মালিকানায় ছিল। তারা মসজিদের জন্য জায়গাটি বিনামূল্যে উপহার হিসেবে দিতে চাইলেও মুহাম্মদ স্থানটি কিনে নেন। এরপর এখানে মসজিদ নির্মিত হয়। এর আকার ছিল ×. খেজুর গাছের খুটি দিয়ে ছাদের কাঠামো ধরে রাখা হয়। ছাদে খেজুর পাতা ও কাদার আস্তরণ দেয়া হয়। এর উচ্চতা ছিল. এর তিনটি দরজা ছিল দক্ষিণে বাব-আল-রহমত, পশ্চিমদিকে বাব-আল-জিবরিল এবং পূর্বদিকে বাব-আল-নিসা।
খায়বারের যুদ্ধের পর মসজিদ সম্প্রসারণ করা হয়। এটি প্রত্যেক দিকে বৃদ্ধি পায় এবং পশ্চিম দেয়ালের পাশে তিন সারি খুটি নির্মিত হয়। প্রথম রাশিদুন খলিফা আবু বকরের শাসনামলে মসজিদের আকার অপরিবর্তিত ছিল। দ্বিতীয় খলিফা উমর মসজিদের আশেপাশে মুহাম্মদের স্ত্রীদের বাড়িগুলো ছাড়া বাকিগুলো ভেঙে সম্প্রসারণের ব্যবস্থা করেন। নতুন অবস্থায় মসজিদের আকার দাঁড়ায়  × । দেয়াল নির্মাণে মাটির ইট ব্যবহার করা হয়। মেঝেতে পাথর বিছানোর পাশাপাশি ছাদের উচ্চতা বৃদ্ধি করে  করা হয়। এছাড়াও উমর আরো তিনটি দরজা সংযুক্ত করেন।
তৃতীয় খলিফা উসমান নতুন করে মসজিদ নির্মাণ করেন। এই কাজে দশ মাস সময় লাগে। নতুন মসজিদের আকার দাঁড়ায় × । দরজার সংখ্যা ও নাম অপরিবর্তিত রাখা হয়। পাথরের দেয়াল নির্মিত হয় এবং খেজুর গাছের খুটির বদলে লোহা দ্বারা সংযুক্ত পাথরের খুটি যুক্ত করা হয়। ছাদ নির্মাণের জন্য সেগুন কাঠ ব্যবহার করা হয়।{{sfn|Ariffin|p=56}..}
উমাইয়া, আব্বাসীয় ও উসমানীয় যুগ
৭০৭ খ্রিষ্টাব্দে উমাইয়া খলিফা প্রথম আল ওয়ালিদ মসজিদ সম্প্রসারণ করেন। এই কাজে তিন বছর সময় লেগেছিল। মসজিদের জন্য কাঁচামাল বাইজেন্টাইন সাম্রাজ্য থেকে সংগ্রহ করা হয়। মসজিদের এলাকা উসমানের সময়ের ৫০৯৪ বর্গ মিটার থেকে বৃদ্ধি করে ৮৬৭২ বর্গ মিটার করা হয়। মসজিদ ও মুহাম্মদ সাঃ এর স্ত্রীদের আবাসস্থলগুলো আলাদা করার জন্য দেয়াল নির্মিত হয়। মসজিদ ট্রাপোজয়েড আকারে নির্মিত হয় যার দৈর্ঘ্য ছিল । মসজিদের উত্তরের একটি বারান্দা যুক্ত করা হয়। এছাড়াও এসময় চারটি মিনার নির্মিত হয়।
আব্বাসীয় খলিফা আল মাহদি উত্তর দিকে মসজিদ সম্প্রসারণ করেন। মসজিদের দেয়ালে তার নাম উৎকীর্ণ করা হয়। ইবনে কুতাইবার বিবরণ অনুযায়ী খলিফা আল মামুন এতে কাজ করেছেন। আল মুতাওয়াক্কিল মুহাম্মদের সমাধির বাইরে মার্বেল পাথর ব্যবহার করেন। আল-আশরাফ কানসুহ আল-গাউরি ১৪৭৬ খ্রিষ্টাব্দে তার সমাধির উপর পাথরের গম্বুজ নির্মাণ করেন।
মুহাম্মাদের সমাধি মসজিদের দক্ষিণ পূর্বে অবস্থিত। এটি গম্বুজের নিজে অবস্থিত যা ১৮১৭ খ্রিষ্টাব্দে সুলতান দ্বিতীয় মাহমুদের শাসনামলে নির্মিত হয়। ১৮৩৭ খ্রিষ্টাব্দে গম্বুজে সবুজ রং করা হয় এবং এরপর থেকে এর নাম সবুজ গম্বুজ হয়।
সুলতান প্রথম আবদুল মজিদ ১৮৪৯ খ্রিষ্টাব্দে মসজিদ পুনর্নির্মাণ শুরু করেন। এতে মোট ১৩ বছর লেগেছিল। মূল উপকরণ হিসেবে লাল পাথরের ইট ব্যবহার করা হয়। মেঝে ১২৯৩ বর্গ মিটার বৃদ্ধি করা হয়। দেয়ালে ক্যালিগ্রাফিক শৈলীতে কুরআনের আয়াত উৎকীর্ণ করা হয়। মসজিদের উত্তরে কুরআন শিক্ষার জন্য মাদ্রাসা নির্মিত হয়।
সৌদি যুগ
আবদুল আজিজ ইবনে সৌদ মদিনা অধিকার করে নেয়ার পর অনৈসলামিক কর্মকাণ্ড বন্ধের জন্য মদিনার বিভিন্ন সমাধিগুলোকে ধ্বংস করে দেয়া হয়। তবে সবুজ গম্বুজটিকে অক্ষত রাখা হয়।
১৯৩২ খ্রিষ্টাব্দে সৌদি আরব প্রতিষ্ঠার পর মসজিদে কয়েক দফা সংস্কার করা হয়। ১৯৫১ খ্রিষ্টাব্দে ইবনে সৌদ মসজিদের পূর্ব ও পশ্চিম দিকে নামাজের স্থান বাড়ানোর জন্য স্থাপনাগুলো ভেঙে ফেলার আদেশ দেন। এসময় কৌণিক আর্চযুক্ত কংক্রিটের স্তম্ভ স্থাপন করা হয়। পুরনো স্তম্ভগুলো কংক্রিট ও শীর্ষে তামা দ্বারা মজবুত করা হয়। সুলাইমানিয়া ও মাজিদিয়া মিনার দুটি মামলুক স্থাপত্যের আদলে প্রতিস্থাপন করা হয়। উত্তরপূর্ব ও উত্তরপশ্চিমে দুটি অতিরিক্ত মিনার যুক্ত করা হয়। ঐতিহাসিক মূল্যের কুরআন ও অন্যান্য ধর্মীয় গ্রন্থ রাখার জন্য পশ্চিম দিকে একটি গ্রন্থাগার স্থাপন করা হয়।
১৯৭৪ খ্রিষ্টাব্দে ফয়সাল বিন আবদুল আজিজ মসজিদের অংশ হিসেবে ৪০,৪৪০ বর্গ মিটার যুক্ত করেন। ১৯৮৫ খ্রিষ্টাব্দে ফাহাদ বিন আবদুল আজিজের শাসনামলে মসজিদ আরো সম্প্রসারিত হয়। ১৯৯২ খ্রিষ্টাব্দে এর নির্মাণ সমাপ্ত হওয়ার পর মসজিদের আয়তন দাঁড়ায় ১.৭ মিলিয়ন বর্গ ফুট।
৬ বিলিয়ন মার্কিন ডলারের সম্প্রসারণ কাজ ২০১২ এর সেপ্টেম্বরে ঘোষণা করা হয়। আরটি কর্তৃক পরিবেশিত সংবাদ অনুযায়ী এই সম্প্রসারণ সমাপ্ত হওয়ার পর এতে ১.৬ মিলিয়ন মুসল্লি ধারণ করা সম্ভব হবে। পরের বছরের মার্চে সৌদি গেজেট উল্লেখ করে যে সম্প্রসারণের জন্য যেসব স্থাপনা ধ্বংস করার দরকার ছিল তার ৯৫ শতাংশ সম্পন্ন হয়েছে। পূর্ব দিকে দশটি হোটেলসহ কিছু বাড়িঘর ও অন্যান্য স্থাপনা ভেঙে ফেলা হয়।
স্থাপত্য
মসজিদ দুই স্তর বিশিষ্ট এবং আয়তাকার। উসমানিয় নামাজের স্থানটি দক্ষিণমুখী। এতে সমতল ছাদ এবং বর্গাকার ভিত্তির উপর ২৭টি চলাচলসক্ষম গম্বুজ রয়েছে। গম্বুজের নিচের খোলা স্থানে ভেতরের স্থান আলোকিত করে। গম্বুজ সরিয়ে ছায়ার ব্যবস্থা করা হয়। এছাড়া প্রাঙ্গণে থাকা স্তম্ভের সাথে যুক্ত ছাতাগুলো খুলে দিয়ে ছায়ার ব্যবস্থা করা হয়। মসজিদের চারপাশের বাধানো স্থানেও নামাজ পড়া হয় যাতে ছাতাসদৃশ তাবু রয়েছে। জার্মান স্থপতি মাহমুদ বোদো রাশ্চ ও তার প্রতিষ্ঠান এই গম্বুজ ও ছাতাগুলো নির্মাণ করে।
রিয়াদুল জান্নাহ
রিয়াদুল জান্নাহকে জান্নাতের অংশ হিসেবে দেখা হয়। সাহাবি আবু হুরাইরা থেকে বর্ণিত যে মুহাম্মদ তার ঘর থেকে মিম্বর পর্যন্ত স্থানকে জান্নাতের অংশ বলেছেন।
রওজা
রওজা মসজিদের সাথে অবস্থিত। এখানে মুহাম্মদের এবং প্রথম দুই খলিফা আবু বকর ও উমরের সমাধি রয়েছে। এর পাশে একটি সমাধির জন্য খালি রয়েছে। ইসলাম অনুযায়ী ঈসা আবার পৃথিবীতে ফিরে আসবেন এবং এরপর তিনি মারা যাওয়ার পরে তাকে এখানে দাফন করা হবে। এই পুরো স্থান সবুজ গম্বুজের নিচে অবস্থিত। ১৮১৭ খ্রিষ্টাব্দে সুলতান দ্বিতীয় মাহমুদের শাসনামলে এই গম্বুজ নির্মিত হয় এবং ১৮৩৭ খ্রিষ্টাব্দে একে সবুজ রং করা হয়।
মিহরাব
মসজিদে তিনটি মিহরাব রয়েছে। এর মধ্যে একটি মুহাম্মাদের সময় নির্মিত হয় এবং বাকিগুলো পরবর্তী সময়ে নির্মিত হয়।
মিম্বর
রাসুল (সাঃ) কর্তৃক ব্যবহৃত মূল মিম্বরটি খেজুর গাছের কাঠ দিয়ে নির্মিত হয়েছিল। পরে এর স্থলে অন্য মিম্বর বসানো হয়। ৬২৯ খ্রিষ্টাব্দে একটি তিন ধাপ বিশিষ্ট সিড়ি যুক্ত করা হয়। খলিফা হযরত আবু বকর (রাঃ) ও হযরত উমর (রাঃ) রাসুলের প্রতি সম্মান দেখিয়ে তৃতীয় ধাপে পা রাখতেন না। তৃতীয় খলিফা হযরত উসমান (রাঃ) এর উপর একটি গম্বুজ বসান এবং বাকি ধাপগুলো আবলুস কাঠ দিয়ে মুড়ে দেন। ১৩৯৫ খ্রিষ্টাব্দে প্রথম বাইবার্স‌ মিম্বরটি সরিয়ে নতুন মিম্বর স্থাপন করেন এবং ১৪১৭ খ্রিষ্টাব্দে শাইখ আল-মাহমুদি নতুন মিম্বর স্থাপন করেন। ১৫শ শতাব্দীর শেষের দিকে কাইতবে মার্বেলের মিম্বর স্থাপন করেন। ২০১৩ খ্রিষ্টাব্দের আগস্টেও এটি মসজিদে ব্যবহৃত হয়েছিল।
মিনার
প্রথম মিনারগুলো উচু ছিল যা উমর কর্তৃক নির্মিত হয়। ১৩০৭ খ্রিষ্টাব্দে মুহাম্মদ ইবনে কালাউন বাব আল-সালাম নামক মিম্বর স্থাপন করেন। পরে চতুর্থ মুহাম্মদ এটি সৌন্দর্য‌মন্ডিত করেন। ১৯৯৪ খ্রিষ্টাব্দের সংস্কার কার্যে‌র পর মোট মিনারের সংখ্যা দাঁড়ায় দশ যেগুলো  উচু। মিনারগুলোর উপর, নিচ ও মধ্যম অংশ যথাক্রমে সিলিন্ডার, অষ্টাভুজ ও বর্গাকার।
হার্টম্যানেলিডা
হার্টম্যানেলিডা (Hartmannellidae) অ্যামিবোজোয়া পর্বের লোবোসা উপ-পর্বের টিউবিউলিনিয়া শ্রেণীর টিউবিউলিনিডা বর্গের অন্তর্গত একটি পরিবার বিশেষ।
বৈশিষ্ট্য
হার্টম্যানেলিডা পরিবারের প্রজাতিদের সাধারণতঃ মাটিতে পাওয়া যায়। চলনশীল অবস্থায় এই এককোষী জীবগুলি একটি মাত্র সিউডোপড বিশিষ্ট চোঙাকার ধারণ করে।
বাংলাদেশে পালিত দিবসসমূহ
এই নিবন্ধটি বাংলাদেশে পালিত আন্তর্জাতিক, বৈশ্বিক, সরকারি দিবসসমূহের একটি তালিকা। বিশ্ব দিবস তালিকা সাথে বিভ্রান্ত হবে না।
বাংলাদেশে পালিত দিবসসমূহ দ্বারা বোঝানো হচ্ছে বাংলাদেশের স্বকীয় ও বিশ্বব্যাপী পালিত দিবসসমূহকে। এই সবগুলো দিবসের তালিকা নিম্নে প্রণীত হলো। দিবসগুলোর অধিকাংশই প্রায় নিয়মিত পালিত হয় এবং হয়ে আসছে। কিন্তু কিছু কিছু দিবস, বিভিন্ন রাজনৈতিক ক্ষমতাবলে, প্রতিহিংসাবশত, ঐ রাজনৈতিক দলের ক্ষমতা চলাকালীন রাষ্ট্রীয়ভাবে পালিত হয় না। আন্তর্জাতিক ও বৈশ্বিক দিবসগুলোর জন্য সরকারি ও আন্তর্জাতিকভাবে অর্থ বরাদ্দ পাওয়ার প্রেক্ষিতে তা পালিত হয়।
বাংলাদেশের দিবসসমূহ
শুধুমাত্র বাংলাদেশের নিজস্ব দিবসগুলোকে "বাংলাদেশের দিবস" বলা হচ্ছে। এই দিবসগুলো শ্রেফ বাংলাদেশেই পালিত হয়। অবশ্য, বিশ্বের বিভিন্ন দেশে অবস্থানরত প্রবাসি বাঙালিরাও এই দিবসগুলো সীমিতাকারে পালন করে থাকেন।
ফেব্রুয়ারি
thumb|প্রতি বছর ৫ ফেব্রুয়ারি পালিত বাংলাদেশের জাতীয় গ্রন্থাগার দিবসের একটি পোস্টার। প্রচারেঃ গণগ্রন্থাগার অধিদপ্তর, সংস্কৃতি বিষয়ক মন্ত্রণালয়। স্থান: জাতীয় গণগ্রন্থাগার, শাহবাগ, ঢাকা।
ডিসেম্বর
দিবসটি প্রথমবার পালিত হয় ২০০৯ খ্রিস্টাব্দে। ২০০৫ খ্রিস্টাব্দে ইন্টারনেটে প্রথম বাংলা ব্লগিং-এর সূচনা হয়। মূলত ব্লগিং, বিশেষ করে বাংলায় ব্লগিং-এ আগ্রহী করতেই ব্লগাররা দিবসটি পালন করে আসছেন।
বৈশ্বিক দিবসসমূহ
বিশ্বের কোনো এক দেশে প্রারম্ভের পর, দিবসটির প্রতিপাদ্যগত সৌন্দর্য্যে বা ফলপ্রদতায় আকৃষ্ট হয়ে বাংলাদেশেও চালু হওয়া দিবসগুলোকে বৈশ্বিক দিবস, বিশ্ব দিবস বা আন্তর্জাতিক দিবস হিসেবে আখ্যায়িত করা হচ্ছে।
ফেব্রুয়ারি
বিজ্ঞানী চার্লস ডারউইনের জন্মবার্ষিকীতে সারা বিশ্বব্যাপী অন্ধবিশ্বাস আর কুসংস্কারের বিরুদ্ধে দিবসটি পালিত হয়। ক্যালিফোর্নিয়ার প্যালো আলতোর মানবতাবাদী সম্প্রদায় ১৯৯৫ খ্রিস্টাব্দে সর্বপ্রথম এই দিবসটি পালন শুরু করে, এবং এরপর দিবসটি প্রতিবছর পালিত হয়ে আসছে। স্কাউটিং আন্দোলনের প্রবক্তা ব্যাডেন পাওয়েল ১৮৫৭ খ্রিস্টাব্দের এই দিনে জন্মগ্রহণ করেন এবং তাঁরই হাত ধরে ১৯০৭ খ্রিস্টাব্দে স্কাউটিং আন্দোলনের সূত্রপাত ঘটে। তাই এই দিনটিকে বিশ্বব্যাপী স্কাউট দিবস হিসেবে পালিত হয়।
জুলাই
জনসংখ্যা ইস্যুতে সচেতনতা বাড়ানো এবং এ-সংক্রান্ত পরিবেশ ও উন্নয়নের সম্পর্ককে লক্ষ্য রেখে এ দিবসটি ১৯৯০ সাল থেকে জাতিসংঘ ও সদস্যদেশগুলো আনুষ্ঠানিকভাবে উদ্‌যাপন করে আসছে।
আন্তর্জাতিক দিবসসমূহ
সাধারণত জাতিসংঘ কর্তৃক চালু করা ও উদযাপিত দিবসগুলোই "আন্তর্জাতিক দিবস" হিসেবে উদযাপিত হয়ে থাকে। বাংলাদেশ, জাতিসংঘের অন্যতম সদস্য হিসেবে এই দিবসগুলো যথাযোগ্য মর্যাদায় পালন করে থাকে।
জানুয়ারি
* আন্তর্জাতিক শুল্ক দিবস: ২৬ জানুয়ারি * আন্তর্জাতিক কাস্টমস দিবস: ২৬ জানুয়ারি
গোলকধাম মন্দির
গোলকধাম মন্দির বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত পঞ্চগড় জেলার দেবীগঞ্জ উপজেলার অন্তর্গত একটি প্রাচীন মন্দির ও বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
অবস্থান
গোলকধাম মন্দিরটি উপজেলার শালডাংগা ইউনিয়নের শালডাংগা গ্রামে অবস্থিত যা দেবীগঞ্জ উপজেলা সদর হতে প্রায় ১২ কিঃ মিঃ হতে উত্তর পশ্চিমে অবস্থিত।
বিবরণ
গোলকধাম মন্দিরটি একটি প্রাচীন উঁচু প্ল্যাটফর্মের ওপর স্থাপিত ছ্যকোণাকার মন্দির। এর অভ্যন্তরে একটি কক্ষ আছে। মন্দিরের চতুর্দিকে অনেকগুলো গাছপালা আছে।
সময়কাল
মন্দিরটির গায়ে এর নির্মাণকাল ১৮৪৬ সাল উল্লেখ আছে। মন্দিরটি উনবিংশ শতকের স্থাপত্যের একটি চমৎকার নিদর্শণন। এ স্থাপত্য কৌশল গ্রীক পদ্ধতির অনুরূপ। মন্দিরটি গোলককৃষ্ণ গোস্বামীর স্মৃতি রক্ষার্থে নির্মাণ করা হয় এবং তাঁর নামেই নামকরণ করা হয়।
ইনটিগ্রেটেড ডেভলপমেন্ট ইনভাইরনমেন্টের তুলনা
নিম্নলিখিত সারণীগুলি উল্লেখযোগ্য সফ্টওয়্যার প্যাকেজগুলি তালিকাভুক্ত করে যা নামমাত্র আইডিই; একক সরঞ্জাম যেমন সোর্স কোড এডিটর এবং জিইউআই বিল্ডার অন্তর্ভুক্ত নয়। এই আইডিইগুলি সমর্থিত ভাষার বর্ণানুক্রমিক ক্রমে তালিকাভুক্ত করা হয়েছে।
আরল্যাং
Go to this page: Source code editors for Erlang
হ্যাক্স
Go to this page: Comparison of IDE choices for Haxe programmers
জাভা
Java has strong IDE support, due not only to its historical and economic importance, but also due to a combination of reflection and static-typing making it well-suited for IDE support. Some of the leading Java IDEs (such as IntelliJ and Eclipse) are also the basis for leading IDEs in other programming languages (e.g. for Python, IntelliJ is rebranded as PyCharm, and Eclipse has the PyDev plugin.)
বাংলাদেশে দারিদ্র্য
কোটি জনসংখ্যা নিয়ে বাংলাদেশ হচ্ছে বিশ্বের সবচেয়ে ঘনবসতিপূর্ণ দেশগুলোর মধ্যে একটি বিশ্ব ব্যাংকের মতে, বাংলাদেশের চরম দারিদ্র্যের হার ২০১৬ সালে ১২.৯ শতাংশে নেমে এসেছে। বিশ্ব ব্যাংকের প্রেসিডেন্ট জিম ইয়ং কিম দারিদ্র্য বিমোচনে বাংলাদেশের মুখ্য উন্নয়নের প্রশংসা করেন, যেখানে ১৯৯১ সালের ৪৪.২ শতাংশ থেকে দারিদ্র্যের এই হার ২০১০ সালে ১৮.৫ শতাংশে নেমে এসেছে। বাংলাদেশ তার দারিদ্র্যের হার কমাতে অভাবনীয় অগ্রগতি অর্জন করছে এবং বিশ্বব্যাংকের মতে, ২০৩০ সালের মধ্যে চরম দারিদ্র্য বিমোচনে বাংলাদেশের বড় সুযোগ রয়েছে।
বাংলাদেশের সাধারণ পরিচিতি
বাংলাদেশ ভারত ও বঙ্গোপসাগর - এর মধ্যে অবস্থিত দক্ষিণ এশিয়ার একটি দেশ। বাংলাদেশে তিন পাশে ভারত।
অর্থনীতি
যদিও বাংলাদেশের অনেক সমস্যা যেমন, দুর্বল অবকাঠামো, রাজনৈতিক অস্থিতিশীলতা, দুর্নীতি ও অপর্যাপ্ত বিদ্যুৎ সরবরাহ ইত্যাদি রয়েছে; কিন্তু ১৯৯৬ সালের পর থেকে দেশের অর্থনীতি বছরে ৫%-৬% হারে বৃদ্ধি পেয়েছে। জিডিপি অনুসারে বাংলাদেশ বিশ্বের ৪৪তম দেশ। আইএমএফের মতে, ৭.১% হার নিয়ে বাংলাদেশের অর্থনীতি ২০১৬ সালের দ্বিতীয় বর্ধিষ্ণু অর্থনীতি।
গ্রামীণ এবং শহুরে দারিদ্র্য
বিশ্বব্যাংক ২০১৩ সালের জুনে ঘোষণা দিয়েছিল যে, দেশে প্রায় কোটি জনসংখ্যা থাকা সত্বেও, বাংলাদেশ ২০০০ সালের  কোটি দারিদ্র্য সীমায় বসবাসকারী থেকে কমিয়ে ২০১০-এ  কোটি এনেছে। এর মানে হল যে বাংলাদেশ হবে প্রথম দেশ যেটি দারিদ্র বিমোচনে সর্বপ্রথম জাতিসংঘের সহস্রাব্দ উন্নয়ন লক্ষ্যমাত্রা প্রতিষ্ঠা করবে, ২০১৫ সময়সীমার দুই বছর আগে। বাংলাদেশ তার দারিদ্র্যতার হার কমাতে অগ্রগতি অর্জন করছে এবং বিশ্বব্যাংকের মতে ২০৩০ সালের মধ্যে চরম দারিদ্র্য বিমোচনে বড় সুযোগ রয়েছে।
১৯৯০ সাল থেকে, আন্তর্জাতিক সহায়তার সহায়তায়, প্রতি বছর ১ শতাংশ দারিদ্র্যের হার কমেছে। বাংলাদেশ পরিসংখ্যান ব্যুরোর ২০১০ এর পরিসংখ্যান অনুসারে, জনসংখ্যার ১৭.৬ শতাংশকে দারিদ্র্য সীমার নিচে পাওয়া গেছে।
বাংলাদেশের জনসংখ্যা মূলত গ্রামীণ, প্রায় ৮০ শতাংশ জনসংখ্যা গ্রামীণ এলাকায় বসবাস করে। অনেক মানুষ দূরবর্তী এলাকায় বাসকরে যেখানে শিক্ষা, স্বাস্থ্য ক্লিনিক, এবং পর্যাপ্ত সড়ক, বিশেষ করে বাজারের সাথে সংযোগ আছে এমন রাস্তা এই ধরনের সেবার অভাব রয়েছে। গ্রামীণ এলাকায় আনুমানিক ৩৫ শতাংশ জনসংখ্যা দারিদ্র্য সীমার নিচে বসবাস করে। তারা ক্রমাগত খাদ্য নিরাপত্তাহীনতায় ভোগে, ভূমি ও সম্পত্তির মালিক নয়, প্রায়ই অশিক্ষিত এবং গুরুতর অসুস্থতা বা অক্ষমতায়ও ভুগতে পারে। গ্রামীণ জনসংখ্যার অন্য ২৯ শতাংশকেও সমানভাবে দরিদ্র বলে মনে করা হয়। যদিও তাদের একটি ছোট খন্ডের ভূমি এবং কিছু পশুসম্পত্তি রয়েছে এবং সাধারণত তারা যথেষ্ট খেতে পারে, কিন্তু তাদের খাদ্যে পুষ্টি মানের অভাব। স্বাস্থ্য সমস্যা বা প্রাকৃতিক বিপর্যয়ের ফলে, তারা আরও গভীর দারিদ্র্যের মধ্যে প্রবেশ করার ঝুঁকিতে থাকে। গ্রামীণ দারিদ্রের মধ্যে মহিলারা সর্বোচ্চ দরিদ্র হয়, যখন তারা তাদের পরিবারের একমাত্র মাথা হয়। তারা বৈষম্যের স্বীকার হয় এবং তাদের আয়ের অল্পই সুযোগ থাকে, এবং প্রায়ই তাদের পুষ্টি গ্রহণে অপর্যাপ্ততা থাকে।
আনুমানিক ২১ শতাংশ শহরাঞ্চলে বসবাসকারী দারিদ্র্যসীমার নিচে বসবাস। সিলেট, ঢাকা, চট্টগ্রাম, খুলনা এবং রাজশাহী এসব শহরের মতো শহরে বসবাসকারীররা বিদ্যুৎ, গ্যাস, এবং পরিষ্কার জল সরবরাহসহ একটি ভাল জীবনযাত্রার মান ভোগ করেন। এমনকি প্রধান শহরগুলোতে, যাইহোক, "বাংলাদেশীদের একটি গুরুত্বপূর্ণ অংশ অপরিচ্ছন্নতায় বাস করে যখন বর্ষাকালে এগুলো বিচ্ছিন্ন হয়ে যায়, এবং নিয়মিত বিদ্যুৎ থাকে না। এই বাংলাদেশিদের স্বাস্থ্যসেবা এবং পরিষ্কার পানীয় জলের সীমিত উপলব্ধি করার ক্ষমতা রয়েছে। "
এপ্রিল ২০১৬-এ, এশীয় উন্নয়ন ব্যাংক এর মতে বাংলাদেশে আনুমানিক কোটি মানুষ বসবাস করে, যার ৩১.৫% জাতীয় দারিদ্র্যসীমার নিচে বাস করে।
গ্রামীণ এবং শহুরে দারিদ্র্যের কারণসমূহ
দারিদ্রের অন্যতম প্রধান কারণ হচ্ছে স্থানীয় দুর্নীতি ও একটি অযোগ্য সরকার যেটি অবকাঠামো ও ভাল আইন গড়ে তুলতে অল্পই অবদান রেখেছে। গ্রামীণ দারিদ্র্যের একটি প্রধান কারণ হচ্ছে দেশের ভৌগোলিক এবং জনতাত্ত্বিক বৈশিষ্ট্য। দেশের একটি বৃহৎ অংশ নিচু অঞ্চলে অবস্থিত হওয়ায় বন্যায় ডুবে যাওয়ার ঝুঁকিতে থাকে। অনেক গ্রামীণ দরিদ্র লোক এমন জায়গায় বসবাস করে যেগুলো বার্ষিক বন্যায় কবলিত হয় এবং যা তাদের ফসল, বাড়িঘর এবং জীবিকার বিপুল ক্ষতি করে থাকে। তাদের বাড়িঘর পুনর্নির্মাণের জন্য, তাদেরকে প্রায়ই মহাজনের অবলম্বন হতে হয়, এবং যা তাদেরকে আরও গভীর দারিদ্র্যের মধ্যে প্রবেশ করায়। উপরন্তু, এই প্রাকৃতিক দুর্যোগ প্রাদুর্ভাব ঘটায় কলেরা, ডায়রিয়া এবং অন্যান্য পানিবাহিত রোগের। ডেঙ্গু ও ম্যালেরিয়া তাদের শারীরিকভাবে এবং তাদের উৎপাদনশীলতার মাত্রা কমিয়ে দেয়।
গ্রামীণ দারিদ্র্যের আরেকটি কারণ হল দ্রুত বর্ধমান জনসংখ্যা হার। এটি পরিবেশে বিশাল চাপ সৃষ্টি করে, এতে করে ক্ষয় এবং বন্যার মতো সমস্যা সৃষ্টি হয়, যার ফলে কৃষিতে উৎপাদনশীলতা হ্রাস পায়।
শহুরে দারিদ্র্যের কারণ সীমিত কর্মসংস্থানের সুযোগ, অবনতিশীল পরিবেশ, খারাপ আবাসন ও স্যানিটেশন। শহুরে দরিদ্ররা শ্রমিকের কাজ করে থাকে, যা তাদের স্বাস্থ্য শর্তকে প্রভাবিত করে। অতএব, শহুরে দরিদ্ররা দারিদ্র্য থেকে রক্ষা পাওয়ার জন্য একটি কঠিন পরিস্থিতিতে রয়েছে।
পরিবেশগত সমস্যা এবং দারিদ্র্য
দেশের ৮০% গঙ্গা, ব্রহ্মপুত্র, মেঘনা এবং অন্যান্য ছোট নদীগুলির বন্যার সমভূমিতে অবস্থিত, যার ফলে দেশটি বন্যার প্রাদুর্ভাবের শিকার হয়।
যদিও কিছু বন্যা কৃষির জন্য উপকারী, উচ্চ মাত্রার বন্যায় কৃষি প্রবৃদ্ধির উপর একটি সুফল পাওয়া গেছে। বন্যার কারণে বছরে গড়ে ১৬% পরিবারের আয় হ্রাস হয়, সম্পত্তি ও সম্পত্তির ক্ষতি প্রায় ৮৯%। এর মধ্যে, তুলনায় চাষাবাদ এবং মাছ ধরার সাথে জড়িত পরিবারের আয়ের আরও বেশি ক্ষতি সাধিত হয়।
বন্যার ঝুঁকি ও দারিদ্র্যের মধ্যে একটি ইতিবাচক সম্পর্ক রয়েছে যা পরিবারের আয়ের দ্বারা পরিমাপ করা হয়, দারিদ্র্য সীমার নিচে বসবাসকারী মানুষ বন্যার উচ্চ ঝুঁকির সম্মুখীন, যেমন নদী এবং বন্যার গভীরতার দ্বারা পরিমাপ করা হয়। বন্যার উচ্চ ঝুঁকি সম্পতির মূল্যও কমিয়ে দেয়, এটা সম্ভবত যে কেউ যারা একটি বন্যা-প্রবণ এলাকায় বসবাস করে তারা দরিদ্র এবং তদ্বিপরীত, তারা নিরাপদ থাকার ব্যবস্থার সামর্থ্য করতে সক্ষম নাও হতে পারে। এছাড়াও, তারা তাদের জীবনধারনের জন্য ফসলের চাষ এবং মৎস্য সম্পদের উপর নির্ভর করে বা তাদের উপর নির্ভরশীল হয় এবং এইভাবে তাদের আয়ের সাথে সম্পর্কিত বন্যার দ্বারা কঠিন আঘাত ঘটে।
কৃষকদের ক্ষুদ্র ক্ষুদ্র চাষাবাদ অর্থায়নে গুরুত্বপূর্ণ এবং চাল ও বন্যায় তাদের স্বনির্ভরতা প্রতিকূলভাবে এই উৎপাদনকে প্রভাবিত করে, ফসল ও আবাদী জমি ধ্বংস করে। কৃষকদের উপর আঘাত প্রায়ই পীড়িত জমি বিক্রি করতে বাধ্য করে এবং এভাবে কাজ করে, ঝুঁকি দারিদ্র্যের মধ্যে ধীরে ধীরে বা গভীর হয়ে যায়। ১৯৮৮ সালের বন্যার মত বন্যা, বিশেষ করে এসব দুর্যোগপূর্ণ বন্যার মতো এলাকায় বেশ কিছু গবেষকরা দেখিয়েছেন যে অনেকগুলি ক্ষতিগ্রস্ত পরিবার জমি এবং পশুসম্পদের মতো সম্পদ বিক্রি করতে গিয়ে ক্ষয়ক্ষতির সম্মুখীন হয়েছে।
এছাড়াও, দারিদ্র্য ও বন্যার প্রভাবে ক্ষতিগ্রস্ত এলাকার একটি এলাকায়, এটি দেখা যায় যে অনেকগুলি দরিদ্র বন্যা সুরক্ষার জন্য অর্থ প্রদান করতে অনিচ্ছুক ছিল। উল্লেখ্য প্রধান কারণ আর্থিক সম্পদের অভাব ছিল যদিও এটি পাওয়া গেছে যে অনেক মানুষ অর্থের পরিশোধে যেমন, শ্রম, ফসল বা তাদের ভূমির অংশের বিনিময়ে পরিশোধে ইচ্ছুক ছিল। উপরে সমস্যাটি সমস্যাযুক্ত কারণ এটি বাংলাদেশের দরিদ্রদের জন্য একটি বিদ্বেষপূর্ণ চক্র তৈরি করে। যেহেতু দরিদ্ররা নিরাপদ আশ্রয়ের পক্ষে সক্ষম নাও হতে পারে, তাদেরকে নদীর কাছাকাছি বসবাস করতে হবে যা বন্যার ঝুঁকি বাড়ায়। এর ফলে বন্যা থেকে অধিক ক্ষতিগ্রস্ত হবে, দরিদ্রের সম্পদ বিক্রি করলে তা দরিদ্র জনগোষ্ঠীকে আরও দারিদ্র্যতায় এগিয়ে নিয়ে যাবে। বন্যার ব্যাপক ক্ষতি থেকে আত্মরক্ষার জন্য তারা যথেষ্ট প্রয়োজনীয় সম্পদ থেকে বঞ্চিত হবে, ফলে আরও বেশি বন্যায় ক্ষয়-ক্ষতি ও দারিদ্র্যতা বৃদ্ধি পাবে। তারপর এই চক্র থেকে অব্যাহতি এমনকি আরও কঠিন হয়ে যাবে। এমনকি যেসকল কৃষক দারিদ্র্য সীমার একটু উপরে কিন্তু একটি খারাপ বন্যা তাদেরকেও দারিদ্র সীমার নিচে নিয়ে আসবে।
বাংলাদেশে দারিদ্র্যের প্রভাব
২০০৮-এ মাথাপিছু স্থূল জাতীয় আয় (জিএনআই) আশ্চর্যজনক ভাবে মার্কিন$৫২০ ডলার এর নিচে যখন মাথাপিছু জিএনআই ক্রয় ক্ষমতা সমতা হয় মার্কিন$১৪৪০ ডলার (২০০৮)। অন্যান্য উন্নত অর্থনীতির তুলনায় এটি একটি নিন্দনীয় চিত্র। যদিও বাংলাদেশে দারিদ্র্যের হার হ্রাস পেয়েছে, তবুও প্রতিবছর ২% এরও কম ধীর গতিতে এই কাজটি করা হচ্ছে। ২৯% জনসংখ্যা এখনও দারিদ্র্য সীমার নিচে অবস্থান করছে। দারিদ্র্যতা একটি বিষয় কারণ এটি বৃদ্ধির অনেকগুলি কারণকে প্রভাবিত করে - শিক্ষা, জনসংখ্যা বৃদ্ধির হার, কর্মসংস্থান এবং জনগনের নীতি। দারিদ্র্য বাংলাদেশের গ্রামীণ এলাকায় সর্বাধিক কেন্দ্রীভূত, সেইজন্য গ্রামীণ ও শহুরে এলাকার মধ্যে বৈষম্য তৈরি করে। তবে, শহুরে দারিদ্র্যও একটি সমস্যা রয়েছে।
বিশেষত, দারিদ্র্যকে শিক্ষার এবং কর্মসংস্থানের সাথে জোরালোভাবে সংযুক্ত করা হয়েছে। বাংলাদেশ ইনস্টিটিউট অব ডেভেলপমেন্ট স্টাডিজ (বিআইডিএস) এর প্রকাশিত গবেষণা পত্রগুলি দেখিয়েছে যে দারিদ্র্য শিক্ষার অভাবের কারণ ও প্রভাব উভয়েরই কাজ করে, যা পরিবর্তে কর্মসংস্থানের সুযোগ প্রভাবিত করে। একটি অদক্ষ কর্মী থাকলেও কর্মশক্তির উৎপাদনশীলতা হ্রাস করে যা বিদেশী সরাসরি বিনিয়োগের (এফডিআই) আবেদন হ্রাস করে এবং এইভাবে টেকসই অর্থনৈতিক প্রবৃদ্ধি বাধাগ্রস্ত করে। প্রকৃতপক্ষে, শিক্ষা একটি দেশের সামাজিক ও অর্থনৈতিক উন্নয়নে গুরুত্বপূর্ণ অবদান।
দ্বিতীয়ত, ভূমিহীনতা বৃদ্ধি বাংলাদেশের দারিদ্র্যের কারণ। ২০০০ সালে দরিদ্রতম দরিদ্র জনগোষ্ঠীর মধ্যে - দরিদ্রতম জনসংখ্যার ২০ শতাংশের পাঁচ জনের মধ্যে চারজন অর্ধেক একর জমি থেকেও কম অংশের মালিক। অনেকেরই নিজস্ব কোনও মোট ভূ সম্পত্তি ছিল না, কিন্তু গ্রামাঞ্চলে ক্ষুদ্র ও প্রান্তিক চাষের সংখ্যা নিয়েও ভূমিহীনতা বৃদ্ধি পেয়েছে। ২০০০ সালের পারিবারিক আয় এবং ব্যয় জরিপে (HIES) দেশের গ্রামীণ জনসংখ্যার প্রায় অর্ধেক (৪৮ শতাংশ) কার্যকরভাবে ভূমিহীন হয়ে দেখা দিয়েছে, সর্বাধিক ০.০৫ একর জমির মালিক। মোটামুটিভাবে তিন-পঞ্চমাংশ পরিবার এই শ্রেণীতে অর্ন্তভুক্ত।
সর্বশেষে, দীর্ঘস্থায়ী দারিদ্রের জন্য, সমস্যা যেমন খাদ্য নিরাপত্তা ও স্বাস্থ্য সামাজিক গতিশীলতা ব্যাহত করে। ঢাকার উপর বিশ্বব্যাংক কর্তৃক সম্পন্ন একটি সমীক্ষা অনুযায়ী, ব্যয়বহুল এবং দরিদ্র মানের স্বাস্থ্য যত্ন সেবার কারণে দরিদ্ররা তাদের এলাকায় সঠিক স্বাস্থ্যপরিসেবা অভাবে ভুগছে। এই দুর্গত এলাকায় হয় উপলব্ধ সুবিধা আছে না, বা তারা শুধুমাত্র নিম্ন মানের স্বাস্থ্যপরিসেবা সামর্থ্য করতে পারে। এটি উভয় গ্রামীণ এবং শহুরে দরিদ্রদের জন্য সাধারণ সমস্যা। শহুরে দরিদ্রদের সমস্যার মধ্যে আছে তারা শুধুমাত্র বস্তিতে থাকার সামর্থ্য করতে পারেন যেখানে ঠাসাঠাসি এবং তাদের অস্বাস্থ্যকর জীবনযাপনের সম্মমুখীন হতে হয়। এই দুটি বিষয় দরিদ্র লোকদের মধ্যে আরও রোগ ছড়িয়ে দেয় যাদের কিনা ভালো স্বাস্থ্যসেবার সার্মথ্য নেই। এছাড়াও, এক একটি সুস্থ ও হৃষ্টপুষ্ট নাগরিক দুই অংশ হিসাবে কর্মক্ষেত্রে বর্ধিত উত্পাদনশীলতা জন্য ভাল যা অস্বীকার করা যাবেনা। সুতরাং, দারিদ্র্য বিষয় কারণ এটি নাগরিকদের সমাজকল্যাণকে প্রভাবিত করে।
ভিলহেলম কুন
ভিলহেলম ফ্রেডরিখ কুন (২৮ মার্চ ১৮৩৭ - ১০ জুন ১৯০০) একজন জার্মান শারীরবৃত্তবিদ ছিলেন। হামবুর্গে জন্মগ্রহণকারী কুন এনজাইম শব্দটি উদ্ভাবনের জন্য বর্তমানে সবচেয়ে বেশি পরিচিত।
জীবনী
কুন ১৮৩৭ সালের ২৮ মার্চ হামবুর্গে জন্মগ্রহণ করেন। লুনেবার্গের জিমনেসিয়ামে (স্কুল) পড়াশুনার পর তিনি গটিঙেনে চলে আসেন, সেখানে রসায়নে ফ্রেডরিখ ভোলার এবং শারীরবৃত্ত বিষয়ে রুডল্ফ ওয়াগনার তাঁর শিক্ষক ছিলেন । ১৮৫৬ সালে স্নাতক সমাপ্ত করেন, তিনি বার্লিনের এমিল দু বোইস-রেইমন্ড, প্যারিসের ক্লদ বার্নার্ড এবং ভিয়েনার কেএফডব্লিউ লুডভিগ এবং ইডব্লিউ ভন ব্রুক সহ বিভিন্ন বিখ্যাত শারীরবৃত্তবিদের অধীনে অধ্যয়ন করেন।
১৮৬৩ এর শেষদিকে তাকে রুডল্ফ ভার্চোর অধীনে বার্লিনের প্যাথলজিকাল ল্যাবরেটরির রাসায়নিক বিভাগের দায়িত্বে নিযুক্ত করা হয়; ১৮৬৮ সালে তিনি আমস্টারডামের শারীরবৃত্ত বিভাগের অধ্যাপক নিযুক্ত হন; এবং ১৮৭১ সালে তিনি হাইডেলবার্গে একই পদাধিকারে হারমান ভন হেলমহোল্টজের স্থলাভিষিক্ত হওয়ার জন্য নির্বাচিত হন, সেখানেই তিনি ১৯০০ সালের ১৯ জুন মারা যান।
কর্ম
কুনের মূল কাজ দুটি প্রধান গ্রুপে অধিকৃত ছিল। একটি হলো স্নায়ু এবং পেশীর শারীরতত্ত, যা তাঁর জীবনের প্রথম বছরগুলি জুড়ে ছিল এবং অপরটি হলো পরিপাকের রসায়ন যা তিনি বার্লিনে ভার্চোর সাথে থাকার সময় গবেষণা শুরু করেছিলেন। ১৮৭৬ সালে তিনি প্রোটিন-পরিপাককারী উৎসেচক ট্রিপসিন আবিষ্কার করেন।
তিনি দৃষ্টিশক্তি এবং আলোর প্রভাবে অক্ষিপটে ঘটে যাওয়া রাসায়নিক পরিবর্তন সম্পর্কে গবেষণার জন্যও পরিচিত ছিলেন। ১৮৭৬ সালে ফ্রাঞ্জ ক্রিশ্চিয়ান বল বর্ণিত "চাক্ষুষ বেগুনি" (বা রডোপসিন) ব্যবহার করে তিনি দর্শনের একটি আলোক-রাসায়নিক তত্ত্বের ভিত্তি তৈরি করার চেষ্টা করেছিলেন, তবে তিনি কম তীব্রতার আলোকে দৃষ্টি সংযোগের ক্ষেত্রে এর গুরুত্ব প্রতিষ্ঠা করতে সক্ষম হয়েছিলেন যদিও সবচেয়ে স্বতন্ত্র দৃষ্টির অক্ষিপট অঞ্চল থেকে এর অনুপস্থিতি তত্ত্বের সম্পূর্ণতা থেকে সরে যায় এবং এর সাধারণ গ্রহণযোগ্যতা বাতিল হয়। কুন চোখের রডোপসিনের অবস্থা ঠিক করার জন্য রাসায়নিক প্রক্রিয়া প্রয়োগ করে খরগোশের রেটিনা থেকে প্রতিরূপ তৈরি করার অপটোগ্রাফি প্রক্রিয়ারও প্রবর্তন করেছিলেন। পরবর্তীতে কুনে তার কৌশলটির সাহায্যে জার্মানির ব্রুশাল এ দোষী সাব্যস্ত হত্যাকারীর চোখে এটি চেষ্টা করেছিলেন তবে ফলাফল অমীমাংসিত থেকে যায়।
তিনি ১৮৯৮ সালে রয়েল সুইডিশ একাডেমি অফ সায়েন্সেসের সদস্য নির্বাচিত হন।
কয়েকজন উল্লেখযোগ্য ছাত্র
ফিলিপাইনের শহীদ ও জাতীয় নায়ক হোসে রিজাল (১৮৬১-১৮৯৬) ১৮৮৬ সালে হাইডেলবার্গ বিশ্ববিদ্যালয়ে অধ্যাপক কুনের অধীনে শারীরবৃত্ত বিষয়ে শিক্ষা গ্রহণ করেন।